als_Latn dik_Latn sag_Latn
Të famshmet shqiptare që ngjajnë sikur kanë lindur jashtë shtetit
Vajzat e showbiz-it shqiptar, ndonëse kanë profile të ndryshme në artin që bëjnë, së fundi shfaqen shumë të kuruara dhe duke mbajtur veten në një mënyrë të jashtëzakonshme. Mirëpo, ndonëse është normale në ditët e sotme pasi të gjithë kemi shumë akses ndaj të bukurës dhe estetikes, janë disa vajza që thjesht e kanë të lindur stilin. Këtu në Shqipëri apo Kosovë, këto vajza të veçanta në tipare dhe në kombinimet që kanë shpesh duket sikur kanë ardhur nga një “planet” tjetër. Kjo sepse nëse i shikon në rrugët e kryeqytetit nuk ngjajnë aspak sikur kanë lindur këtu, por sikur janë disa modele që sapo janë kthyer nga pasarelat e Parisit, Londrës apo Milanos.
Sigurisht që mund të ketë shumë vajza shqiptare që prej tipareve të tyre të ndryshme nga shumica, duken sikur kanë një tjetër origjinë, por ne te Blitz.al kemi vendosur të bëjmë një Top 5 sipas mendimit tonë. /Blitz.al/
1 – Era Istrefi
Këngëtarja që po korr mjaft sukses ndërkombëtar, Era Istrefi, jo vetëm prej zërit, por edhe stilit që ajo përdor për t’u veshur dhe për të krijuar modelet e saj të flokëve, që i japin asaj një karakter shumë të veçantë.
2 – Xhesika Berberi
Gigi Hadid e Shqipërisë pa dyshim është një ndër vajzat më të bukura që kemi. Modele dhe me tipare shumë të bukura në fytyrë, Xhesika me shumë mundësi nuk ngjan aspak si një vajzë që vjen nga Ballkani, pasi flokët e verdhë, sytë bojë qielli dhe tiparet e vogla e bëjnë të duket më shumë si një vajzë nga Rusia.
3 – Elena Lika
Nëse nuk do ta dinim që është shqiptare, me siguri absolute nuk do ta besonim që është e tillë. Elena, përveç pamjes së saj shumë tip, ka edhe një qëndrim si vajzat në pasarelat e Parisit, të cilat kanë një jetë mjaft delikate dhe ashtu si “koketa” të këndshme qarkullojnë në qytet duke bërë fotografi.
4 – Olta Gixhari
Jo vetëm aktore shumë e mirë, por edhe mjaft simpatike. Olta Gixhari ngjan herë si spanjolle, herë si vajzat e vendeve skandinave. Në fakt, duke qenë se edhe rolet e saj janë të larmishme, shumë herë Olta merr “fytyra” të ndryshme, por tiparet mjaft të bukura që ka e lejojnë që shpesh të ngjajë sikur vjen nga origjina të tjera.
5 – Adrola Dushi
Modelja shqiptare që po e ndërton karrierën e saj në SHBA edhe vetë e thotë se shpesh të tjerëve u ngjan sikur vjen nga ndonjë vend aziatik, sepse forma e syve e bën të duket e tillë. Në fakt, Adrola është një nga miss-et më të bukura shqiptare, me tipare tipike mesdhetare dhe pikërisht ato i japin edhe veçantinë në sete fotografike që ajo realizon me fotografë të njohur.
als_Latn als_Latn als_Latn lug_Latn als_Latn lin_Latn als_Latn umb_Latn als_Latn srd_Latn als_Latn pap_Latn als_Latn